# Marc Puigdemont i Torramilans

Marc Puigdemont i Torramilans (Salt, 30 d'abril de 1972) és un ex-pilot d'enduro català de renom internacional, guanyador d'un Campionat d'Europa de 125cc (1995) i de tres Campionats d'Espanya, entre altres triomnfs importants. Abans de destacar en l'enduro, practicà també amb èxit el bicitrial -aleshores anomenat trialsín- i el trial, aconseguint-ne també diversos campionats.
És germà de Xevi Puigdemont, també un reconegut pilot d'enduro (n'ha guanyat sis campionats estatals) i de Gerard Puigdemont, entrenador de futbol que actualment forma part del cos tècnic del Bolívar de La Paz (Bolívia).

## Trajectòria

Marc Puigdemont començà la seva llarga carrera dins l'esport de l'enduro el 1992, competint durant força anys amb la marca de Salt Gas Gas. El 2004 fou contractat per la RFME com a seleccionador estatal per tres temporades, amb la missió de preparar i donar suport als aleshores joves valors Oriol Mena, Jordi De Marimon i Lluc Porta, tant al campionat estatal com al mundial i als ISDE. Al mateix temps, aquell any seguí competint al campionat estatal de 250cc amb l'equip Gas Gas.
Juntament amb el seu germà Xavier, actualment dirigeix una escola de formació de joves pilots, instal·lada a la casa de pagès de la seva família materna, Ca l'Amat Gros, a Bescanó (Gironès). Allí, a banda dels afeccionats que s'apunten als seus cursets, s'hi entrenen alguns dels millors pilots del món, com ara Tadeusz Błażusiak, campió del món d'enduro indoor, qui fins i tot està cercant casa pels voltants. També hi van molts pilots finlandesos.

## Palmarès en enduro

* 1 Campionat d'Europa d'enduro en 125 cc 2T (1995, Gas Gas)
* 4 Medalles d'or als ISDE
* 3 Campionats estatals d'enduro:
** 1997: 125 cc (Gas Gas)
** 1998: 4T (Gas Gas)
** 2007: E3 (Husqvarna)

## Referències

* 1 2 Fernàndez, Pili «El petit esport» (PDF). La Farga. Revista de Salt. Impremta Pagès, S.A. [Salt], núm. 122, 6-1991, p. 8 [Consulta: 20 desembre 2011].
* ↑ «Gent de Salt. Esportistes». bibgirona.net. Diputació de Girona. Arxivat de l'original el 7 d’octubre 2011. [Consulta: 19 desembre 2011].
* ↑ «Resultados» (en castellà). trialsin.es, 2012. Arxivat de l'original el 7 de març 2013. [Consulta: 27 setembre 2012].
* 1 2 3 4 «Marc Puigdemont nuevo seleccionador nacional» (en castellà). dailymotos.com, 12-02-2004. [Consulta: 19 desembre 2011].
* ↑ «Campeonato del Mundo de Enduro 2002» (en castellà). enduromagazine.com, 01-06-2002. Arxivat de l'original el 11 d’octubre 2008. [Consulta: 19 desembre 2011].
* ↑ Roura, Jordi. «Gerard Puigdemont. Un saltenc a la Copa Libertadores». diaridegirona.cat. Diari de Girona, 28-01-2011. [Consulta: 19 desembre 2011].
* ↑ «Enduro Show - Presentació: 18/05/08». esportsporqueres.com. Ajuntament de Porqueres (Àrea d'esports), 01-05-2008. [Consulta: 19 desembre 2011].
* ↑ «8-9 del 10: Curso enduro MTB con los hermanos Puigdemont» (en castellà). 2y4t.com, 13-10-2005. [Consulta: 19 desembre 2011].
* ↑ Salgas, Xavier. «I als 40 va dir prou. Marc Puigdemont es retira de l'enduro després de més de vint anys en la competició». elpuntavui.cat. El Punt, 28-11-2010. [Consulta: 19 desembre 2011].
* ↑ «Marc Puigdemont, campeón de Europa de Enduro» (PDF) (en castellà). Hemeroteca. La Vanguardia, 22-05-1995. [Consulta: 19 desembre 2011].
* ↑ «Triunfo de los pilotos federativos en Jerez» (PDF) (en castellà). Hemeroteca. ABC, 22-05-1995. [Consulta: 19 desembre 2011].

## Enllaços externs

* Marc Puigdemont i Torramilans - Lloc web oficial (castellà)
* Vídeo de Marc Puigdemont en una cronometrada a Castellgalí el 2008
* Imatge de Marc Puigdemont amb la Suzuki a Calaf el 2009 Arxivat 2010-06-30 a Wayback Machine.